ทรู อะคาเดมี่ แฟนเทเชีย ซีซั่นที่ 12
เซอร์ไพรส์และเหตุการณ์สำคัญในฤดูกาลนี้

ช่วงประกาศผล 12 นักล่าฝัน - ช่วงประกาศผล 12 นักล่าฝันได้มีการเซอร์ไพรส์ให้นักล่าฝันแต่ละคนในรูปแบบที่แตกต่างกัน โดยมีป้าย V เป็นสัญลักษณ์
กติกาพิเศษ - โดยในแต่ละสัปดาห์ พิธีกรจะประกาศผู้ที่มีผลคะแนนโหวตน้อยที่สุด 3 คน ซึ่งครูใหญ่สามารถใช้สิทธิ์เซฟนักล่าฝันให้ไม่มีคนออกในสัปดาห์นั้นๆได้ ซึ่งตลอดทั้งซีซั่นครูใหญ่มีโอกาสใช้สิทธิ์นั้นได้เพียง 2 ครั้ง
สัปดาห์ที่ 1 - ในสัปดาห์นี้เมื่อพิธีกรได้ประกาศผลโหวตคนที่มีคะแนนน้อยที่สุด 3 คน ได้แก่ พลอยใส V5 จ๊ะโอ๋ V11 และ โจ๊กเกอร์ V3 และพิธีกรก็ได้ประกาศผลโหวตผู้ที่มีคะแนนน้อยที่สุดในสัปดาห์นี้คือ จ๊ะโอ๋ V11 เหล่าเทรนเนอร์จึงมีความเห็นที่จะเซฟนักล่าฝันไว้ ซึ่งสัปดาห์นี้ไม่มีใครออก และ คะแนนโหวตนำไปรวมกับสัปดาห์หน้า
สัปดาห์ที่ 2 - ในสัปดาห์นี้เมื่อพิธีกรได้ประกาศผลโหวตคนที่มีคะแนนน้อยที่สุด 3 คน ได้แก่ มาริว V7 เบนซ์ V9 และ เมย์ V6 และพิธีกรก็ได้ประกาศผลโหวตผู้ที่มีคะแนนน้อยที่สุดในสัปดาห์คือ เบนซ์ V9 เหล่าเทรนเนอร์จึงมีความเห็นที่จะเซฟนักล่าฝันไว้เป็นครั้งที่ 2 ทำให้สัปดาห์นี้ไม่มีใครออก และ คะแนนโหวตนำไปรวมกับสัปดาห์หน้า
สัปดาห์ที่ 4 - ในสัปดาห์นี้เมื่อ โบ๊ท V10 ได้ทำการแสดงจบลง พิธีกรจึงได้นำวีทีอาร์จากคุณพ่อ โบ๊ท V10 มาเปิด ซึ่งเป็นความในใจที่คุณพ่ออยากบอกและขอโทษที่ทำให้ไม่สบายใจ มองคุณพ่อที่ผิดไปจากเดิม พร้อมทั้งกล่าวเรื่องในอดีตที่คุณพ่อทำไม่ดีลงไป กลางรายการ
สัปดาห์ที่ 6 - หลังจบคอนเสิร์ตประจำสัปดาห์ที่ 5 ครูเงาะ ครูใหญ่ประจำซีซั่นที่ 12 ได้เข้ามาทำการแจกโจทย์เพลงของสัปดาห์ที่ 6 ในชื่อธีม ลูกทุ่ง-ลูกกรุง โดยให้นักล่าฝันไปแกะเนื้อเพลงเพื่อใช้ฝึกซ้อมกันเอง อย่างไรก็ตาม ในเช้าวันจันทร์ได้มีการเปลี่ยนแปลงโจทย์เพลงจากธีมลูกทุ่ง-ลูกกรุงเป็น เพลงเพื่อแม่ เพื่อต้อนรับเดือนสิงหาคมซึ่งเป็นเดือนของวันแม่แห่งชาติ โดย ครูเต๋า หัวหน้าทีมสอนการแสดงเป็นผู้ทำการแจกโจทย์ใหม่ให้กับนักล่าฝันทั้ง 9 คน และในวันคอนเสิร์ตได้เชิญรุ่นพี่นักล่าฝันจากซีซั่นก่อนๆขึ้นมาบนเวทีเพื่อร้องเพลง อิ่มอุ่น โดยมี ปอ AF7, ปั๋ม AF7, กรีน AF7, คชา AF8, จอย AF8 และ น้ำ AF11 ในช่วงท้ายคอนเสิร์ต เนื่องจากเป็นสัปดาห์ของวันแม่ ครูเงาะ จึงขอใช้สิทธิ์ส่วนตัวของครูใหญ่เซฟนักล่าฝันทุกคนให้ไม่ต้องออกจากการแข่งขัน ส่งผลให้สัปดาห์นี้ไม่มีนักล่าฝันคนไหนต้องออกจากบ้าน และผลโหวตในสัปดาห์นี้จะถูกนำไปรวมกับสัปดาห์ถัดไป
สัปดาห์ที่ 9 - ในสัปดาห์นี้ หลังนักล่าฝันทุกคนได้ทำการแสดงจบลง และพิธีกรทำการปิดโหวต พิธีกรได้ประกาศว่า โจทย์ในสัปดาห์ถัดไปคือ ละครเวที เรื่อง พลูโตที่รัก และตัวละครหลักของเรื่องมีทั้งหมด 7 คน หลังจากนั้นพิธีกรก็ได้เชิญนักล่าฝันทั้ง 5 คนที่ออกไปแล้ว ได้แก่ โจ๊กเกอร์ V3 พลอยใส V5 เมย์ V6 จูน V8 และ จ๊ะโอ๋ V11 ขึ้นมาบนเวที และอธิบายกติกาต่อว่า ในสัปดาห์นี้จะมีนักล่าฝัน 1 คน ที่ต้องลากกระเป๋าออกจากบ้าน ซึ่งก็คือ โฟกัส V2 หลังจากนั้น จะเปิดให้ทำการโหวตเป็นเวลา 24 ชั่วโมง ตั้งแต่เวลา 20.00 น. ของวันเสาร์หลังจบคอนเสิร์ต จนถึงเวลา 20.00 น. ของวันถัดไป ซึ่งผู้ที่มีคะแนนโหวตมากที่สุดจะได้กลับเข้ามาเรียน และร่วมแสดงละครในสัปดาห์ถัดไป โดยไม่มีผลต่อการแข่งขันใดๆทั้งสิ้นและ ครูเต๋า หัวหน้าทีมการแสดง จะพาเข้ามาเริ่มเรียนคลาสการแสดงเป็นคลาสแรก ในเวลา 9.00 น. ของวันจันทร์
สัปดาห์ที่ 10 - ในเช้าวันจันทร์ของสัปดาห์ที่ 10 เวลา 9.00 น ครูเต๋า ได้พานักล่าฝันที่มีคะแนนโหวตสูงสุดเพื่อกลับมาเล่นละครเวทีเรื่อง พลูโตที่รัก คือ เมย์ V6 ที่มาเป็นนักแสดงรับเชิญและรับบท E2
สัปดาห์ที่ 11 - พิธีกรได้ประกาศผู้ที่ได้เข้ารอบชิงชนะเลิศทีละคน จนเหลือ แพรว V1 และ เบนซ์ V9 และผู้มีคะแนนโหวตน้อยที่สุดในสัปดาห์นี้คือ V1 แพรว ส่งผลให้ปีนี้เป็นปีแรกนับตั้งแต่เริ่มรายการที่นักล่าฝันที่เข้าสู่รอบชิงชนะเลิศเป็นเพศเดียวกัน (ชาย) ทั้งหมด
สัปดาห์ที่ 12 - ในระหว่างที่ 4 นักล่าฝันเดินทางไปรันทรูและบล็อกกิ้งสำหรับโชว์ในรอบชิงชนะเลิศที่ ธันเดอร์โดม เมืองทองธานี ก็ได้นำ 8 นักล่าฝันที่ออกไป กลับมาเพื่อไม่ทำให้บ้าน AF12 เหงา และเข้ามาซ้อมเพลงพิเศษที่ต้องขึ้นโชว์เพลงที่ ธันเดอร์โดม ในวันเสาร์นี้